Iranian Presidency/AP Eron prezidenti Hasan Ruhoniy rasmiy Tehron mudofaa maqsadlarida raketalar tayyorlashni davom ettirishi haqida ma’lum qildi. U bu haqda parlamentdagi chiqishi vaqtida aytib o‘tgan, parlament yig‘ilishi davlat televideniyesi orqali namoyish etilgan. «Biz qurganmiz, quryapmiz va kelgusida ham quramiz. Bu xalqaro kelishuvlarni buzish emas», — deya uning so‘zlarini keltirgan Reuters. Bundan avvalroq Eron TIV rahbari o‘rinbosari Abbos Arakchi rasmiy Tehron yadro qurolini rivojlantirmasligi haqida bayonot bergandi.